  Туспуктэм: vk.com (Администрация Ижевска) Майя Бывальцева Ижкарын сюресъёсты «Кышкыттэм ӟечлыко сюресъёс» йӧскалык ӵектосъя тупатъян вакыт йылпумъяськиз. Туэ ульчаосысь куать люкетъёсты выльдӥзы, оглом 7,65 иськем. Со сярысь Удмуртиысь кивалтэтлэн тӧроез Ярослав Семёнов мерлыко вотэсъёсысь бамаз ивортӥз. « Выль нылпи сад доры нуись сюрес, микрорайонэ траспортлы вуыны луонлык сётӥсь юсрес, путешественникъёсты вокзалысен пумитась магистраль – котькудӥз 2022-тӥ арын тупатъям объект Ижкар но улӥсьёсыз понна бадӟым инты басьтэ » Ярослав Семёнов, Удмуртиысь кивалтэтлэн тӧроез Выль асфальт Медведево совхозозь сюрес вылын кылдӥз. Микрорайонын 1 сюрс 500-лэсь трос адями улэ. Озьы ик югдытэм выль тротуар лэсьтӥзы. Озьы ик Новая, Олег Кошевой нимо, Леваневский нимо, Гагарин нимо ульчаосысь, Северной пролкаысь сюрес люкетъёсты выльдӥзы. 2023-тӥ арын Ижкарын куать объектъёсты тупатъялозы, оглом 2,99 иськем. Лыдметын Ярославский нимо ульча (0,6 иськем), Ильфат Закиров нимо ульча (0,51 иськем), Октярьлы 10 ар ульча (Октябрьлы 10 ар, 55, 1-тӥ корпус дорысен Удмуртской ульчаозь уйпал палзэ, 0,7 иськем), Ястребовский пролкалэсь Вадим Сивков нимо ульаысен Красноармейской ульчаозь люкетсэ (0,18 иськем), Нововажимов ульчалэсь 12-тӥ ульчаысен 8-тӥ ульчаозь люкетсэ (0,6 иськем), Ленин нимо ульчалэсь Карлуткалэн ярдурез ульчаысен Орджоникидзе ульчаозь (центр пала, 0,4 иськем). Тодэ вайытом, 2023-тӥ арын Удмуртиын «Кышкыттэм ӟечлыко сюресъёс» йӧскалык ӵектосъя 118 иськем сюресъёсты тупатъялозы, лыдметын 80 объектъёс.  Тегъёс: сюресъёс тупатъянужъёс Удмуртия  